Αριθμ. ΔΤΔ Α 1060878 ΕΞ 2016/7.4.2016
Ανακαθορισμός Ωραρίου Λειτουργίας Τελωνείων Αερολιμένα «Ελ. Βενιζέλος», Ε΄, ΣΤ΄ Πειραιά και Α΄ Θεσσαλονίκης για τη διεκπεραίωση τελωνειακών διατυπώσεων
7 Απρίλιος 2016 
Αριθμ. ΔΤΔ Α 1060878 ΕΞ 2016
(ΦΕΚ Β' 1223/27-04-2016)
Ο ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του άρθρου 5 του Ν. 2960/2001 (ΦΕΚ 265Α/ 22.11.01) «Εθνικός Τελωνειακός Κώδικας».
2. Την Τ.3167/4165/17.07.2002 «Καθορισμός ωραρίου λειτουργίας Τελωνειακών Αρχών».
3. Τη Δ19Α 5016609 ΕΞ 2013(26.04.13) ΑΥΟ για την «Πιλοτική Διεύρυνση Ωραρίου Λειτουργίας Τελωνείων Αερολιμένα «Ελ. Βενιζέλος», Ε΄ και ΣΤ΄ Πειραιά».
4. Τη Δ19Α 5026961 ΕΞ 2013 (15.07.13) ΑΥΟ για την «Πιλοτική Διεύρυνση Ωραρίου Λειτουργίας Τελωνείων Αερολιμένα «Ελ. Βενιζέλος», και Ε' Πειραιά για τη διεκπεραίωση διατυπώσεων εισαγωγής».
5. Την αξιολόγηση του είδους και του όγκου της εμπορευματικής κίνησης των Τελωνείων Αερολιμένα «Ελ. Βενιζέλος», Ε΄ και ΣΤ΄ Πειραιά, πριν και μετά την πιλοτική διεύρυνση ωραρίου λειτουργίας τους.
6. Την αριθμ. Δ.ΟΡΓ.Α 1094448 ΕΞ 2015/10.7.2015 ΑΥΟ «Τροποποίηση των αριθμ. Δ6Α1058824/8−4−2014 (Β΄865,1079 και 1846) και Δ.ΟΡΓ.Α 1147691/6−11−2014 αποφάσεων του Γενικού Γραμματέα Δημοσίων Εσόδων του Υπουργείου Οικονομικών, ως προς την αναδιάρθρωση και τον ανακαθορισμό καθ’ ύλην και κατά τόπον αρμοδιότητα του Α΄Τελωνείου Εισαγωγών−Εξαγωγών Θεσ/νίκης στο οποίο περιέρχονται οι καθ’ ύλην και κατά τόπον αρμοδιότητες του Β΄ Τελωνείου Εισαγωγής του ίδιου νομού.
7. Προτάσεις και αιτήματα των οικονομικών φορέων Αθηνών, Πειραιώς και Θεσσαλονίκης αναφορικά με το επιθυμητό ωράριο λειτουργίας των Τελωνείων Αερολιμένα «Ελ. Βενιζέλος», Ε΄, ΣΤ΄ Πειραιά και Α΄ Θεσσαλονίκης.
8. Το γεγονός ότι η Τελωνειακή Διοίκηση πρέπει να εναρμονίζει το ωράριο λειτουργίας των Τελωνειακών Αρχών με τις ανάγκες της εμπορευματικής κοινότητας στο πλαίσιο των δυνατοτήτων της, στο πλαίσιο διευκόλυνσης του εμπορίου.
9. Το Πδ. υπ’ αριθμ. 73/2015 (ΦΕΚ Β΄ 116/23−09−2015) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών.».
10. Την αριθ. Υ14/3.10.2015 (ΦΕΚ Β' 2144/06−10−2015) Απόφαση του Πρωθυπουργού για την ανάθεση αρμοδιοτήτων στον Αναπληρωτή Υπουργό Οικονομικών Τρύφων Αλεξιάδη.
11. Tο γεγονός ότι δεν προκαλείται δαπάνη σε βάρος του προϋπολογισμού από την έκδοση της παρούσας απόφασης,
αποφασίζουμε:
Άρθρο 1
Καθορισμός του Ωραρίου Λειτουργίας των Τελωνείων Αερολιμένα «Ελ. Βενιζέλος», Ε΄, ΣΤ΄ Πειραιά και Α΄ Θεσσαλονίκης.
Ανακαθορίζουμε από 01.06.2016 το ωράριο λειτουργίας των Τελωνείων Αερολιμένα «Ελ. Βενιζέλος» Ε΄, ΣΤ΄Πειραιά και Α΄ Θεσσαλονίκης για τη διεκπεραίωση τελωνειακών διατυπώσεων ως ακολούθως:
1. Το Τελωνείο Αερολιμένα «Ελ. Βενιζέλος» λειτουργεί σε 24ωρη βάση.
2. Το Τελωνείο Ε' Πειραιά λειτουργεί με νέο ωράριο από Δευτέρα έως και Παρασκευή 7:30 - 19:00 για τη διεκπεραίωση τελωνειακών διαδικασιών και διατυπώσεων και έως τις 21:00 για τις διατυπώσεις εξόδου των εμπορευμάτων. Σάββατο το τελωνείο λειτουργεί 7:30 - 13:00 για τη διεκπεραίωση τελωνειακών διαδικασιών και διατυπώσεων. Κυριακή το τελωνείο λειτουργεί κατόπιν σχετικής αίτησης, με δαπάνες και έξοδα του αιτούντος.[footnoteRef:2] [2: Τροποποίηση ΔΤΔ A 1080981 ΕΞ 2016 01.06.2016; Τροποποίηση ΔΤΔ Α 1123189 ΕΞ 2018 14.08.2018] 

3. Το Τελωνείο ΣΤ' Πειραιά λειτουργεί με νέο ωράριο για τη διεκπεραίωση τελωνειακών διαδικασιών και διατυπώσεων, από Δευτέρα έως Παρασκευή 7:30 - 19:00. Ειδικότερα, την Παρασκευή το Τελωνείο λειτουργεί για διατυπώσεις εξαγωγής έως τις 21:00. Σάββατο και Κυριακή το τελωνείο λειτουργεί κατόπιν σχετικής αίτησης, με δαπάνες και έξοδα του αιτούντος.[footnoteRef:3] [3: Τροποποίηση ΔΤΔ A 1080981 ΕΞ 2016 01.06.2016; Τροποποίηση ΔΤΔ Α 1123189 ΕΞ 2018 14.08.2018] 

4. Το Α’ Τελωνείο εισαγωγών-εξαγωγών Θεσσαλονίκης, λειτουργεί με ωράριο για τη διεκπεραίωση τελωνειακών διαδικασιών και διατυπώσεων, από Δευτέρα έως και Παρασκευή 7:30-19:00.
Οι προβλεπόμενες διατυπώσεις εξόδου των εμπορευμάτων (είσοδος στην Ελεύθερη Ζώνη) πραγματοποιούνται καθημερινά (Δευτέρα έως Κυριακή) από 6:00 έως 22:00.
Εκτός των ανωτέρω ημερών και ωρών λειτουργίας του Τελωνείου, η διεκπεραίωση τελωνειακών εργασιών πραγματοποιείται κατόπιν σχετικής αίτησης, με δαπάνες και έξοδα του αιτούντος.[footnoteRef:4] [4: Τροποποίηση ΔΤΔ Α 1119859 ΕΞ 2018 10.08.2018; Τροποποίηση ΔΤΔ Α 1123189 ΕΞ 2018 14.08.2018] 

5. Τα τελωνεία δύνανται να λειτουργούν και πέραν των ανωτέρω καθοριζόμενων ωρών και ημερών κατόπιν σχετικής αίτησης των ενδιαφερομένων σύμφωνα με την ισχύουσα νομοθεσία.[footnoteRef:5] [5: Προσθήκη ΔΤΔ A 1080981 ΕΞ 2016 01.06.2016] 

Άρθρο 2
Χρονική Ισχύς− Δημοσίευση
1. Το ανωτέρω ωράριο λειτουργίας των τελωνείων αξιολογείται και ανακαθορίζεται αναλόγως, όποτε απαιτείται, με βάση τις δυνατότητες της Τελωνειακής Υπηρεσίας και τις ανάγκες της εμπορευματικής κοινότητας[footnoteRef:6] [6: Τροποποίηση ΔΤΔ A 1080981 ΕΞ 2016 31.05.2016; Τροποποίηση ΔΤΔ Α 1119859 ΕΞ 2018 10.08.2018] 

2. Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 7 Απριλίου 2016
Ο ΥΠΟΥΡΓΟΣ
ΕΥΚΛΕΙΔΗΣ ΤΣΑΚΑΛΩΤΟΣ
